**Dotazník v rámci Programu hospodárskeho a sociálneho rozvoja obce**

V roku 2007 sa ukázala potreba vytvoriť strategický materiál Program hospodárskeho a sociálneho rozvoja, ktorý mal slúžiť pri plánovaní činnosti obce a čerpania eurofondov. V rámci toho bol urobený prieskum verejnej mienky formou dotazníka. Výsledky tohto prieskumu boli použité pri vypracovaní PHSR.

Tento materiál sme použili aj my pri príprave základných materiálov združenia, pri vypracovaní plánu aktivít a stanovení cieľov združenia.

Tu je vyhodnotenie:

**Bývanie v obci** – **výhody**: ticho, pokoj, vlastný dom a záhrada; **nevýhody**: málo služieb, málo pracovných príležitostí

**Za najväčšie problémy považujete**: nevybudovaná kanalizácia; doprava, hlavne večer a cez víkendy; likvidáciu odpadov všetkých druhov; málo kultúry; málo mladých ľudí v obci

**Čo by sa malo v najbližšom období riešiť a do čoho investovať**:

kanalizácia; - likvidácia a odvoz odpadov všetkých druhov; - protipovodňové opatrenia; - verejná zeleň

**Čo treba podporovať**:

- vidiecky turizmus;- rozšíriť obchodnú sieť;- drobné prevádzky;- spracovanie biologického odpadu;- výstavbu bytov;- cyklotrasa; - zvýšenie bezpečnosti na cestách, hlavne prechod pre chodcov pri autobusových zastávkach;- budovanie priestorov na šport a oddych; - dobudovať klubové priestory; - internet pre verejnosť; - riešiť problémy starších občanov, opatrovateľskú službu

**Dotazník zameraný na rozvoj cestovného ruchu a turistiky v obci Malé Zálužie**

Tento prieskum sme uskutočnili pred ustanovujúcou schôdzou OZ. My, ako prípravný výbor sme pripravili predbežný plán aktivít, ktorý vychádzal z našich predstáv a poznatkov získaných predtým, pri práci na príprave obecných novín. Našou ambíciou je robiť prospešnú prácu pre obec. Preto sme sa rozhodli osloviť niekoľko občanov a požiadať ich o názor pomocou dotazníka. Bolo rozdaných 20 dotazníkov, osobne aj elektronicky, 12 sa vrátilo vyplnených. Prieskumu sa zúčastnili 2 muži a 10 žien, vzdelanie stredoškolské a vysokoškolské. Výsledky tohto prieskumu sme brali do úvahy pri tvorbe plánu aktivít, ktorý sme potom predložili na Ustanovujúcej schôdzi.

Výsledky boli nasledovné: (pri niektorých otázkach mohli respondenti označiť viac možností )

1. ***Máte dostatok informácií o akciách, ktoré sa vo Vašej obci plánujú?***

Odpovede: **10 áno a 2 nie**

1. ***Ste ochotní podieľať sa na veciach verejných, prispieť k rozvoju obce vlastnou prácou, finančne alebo brigádnicky?***

Odpovede: **8 brigádnicky a 4 vlastnou prácou akokoľvek a kedykoľvek**

1. ***Treba podľa Vás podporiť prílev turistov do Vašej obce?***

Odpovede: **12 áno**

1. ***Ktorý druh turizmu má perspektívu vo Vašej obci?***

Odpovede: **9 zimnú turistiku** (lyžovanie, sánkovanie, bežkovanie, korčuľovanie...), **9 cykloturistiku**, **8 pešiu turistiku**, **4 agroturistiku**, **4 vidiecku turistiku** a **4 výstavný turizmus** (organizácia výstav, expozícií...).

1. ***Je podľa Vás obec pripravená prijať turistov a poskytnúť im služby?***

Odpovede: **12 nie**

1. ***Čo Vám v obci chýba pre rozvoj turizmu a cestovného ruchu?***

Odpovede: **12 služby**, **3 financie**, **2 pamiatky**, **2 propagácia** a **2 aktivita občanov**

1. ***Ktoré negatívne javy pokladáte v obci za najviac stresujúce?***

Odpovede: **14 kriminalita a vandalizmus, 7 cesty, 5 doprava, 5 prašnosť a hlučnosť, 4 zlé medziľudské vzťahy, 4 pachy a 3 neporiadok a smeti**

1. ***Ktoré pozitívne javy pokladáte v obci za atraktívne, za prínos?***

Odpovede: **13 kvalitné životné prostredie a pekne upravené domy, záhrady, 11 detské ihrisko, 11 kultúrne zariadenia a akcie, 7 športový areál**

1. ***Chceli by ste perspektívne v obci podnikať/poskytovať služby turistom?***

Odpovede: **7 nie a 5 áno**

1. ***Myslíte si, že by mala obec spolupracovať s okolitými obcami?***

Odpovede: **12 áno** a to v oblasti kultúry, dopravy a cyklotrasy.

1. ***Budete podporovať rozvoj turistiky a cestovného ruchu v obci?***

 Odpovede: **8 áno a 4 nie**

1. ***Preferovali by ste radšej iné ekonomické aktivity v obci?***

Odpovede: **10** **neviem posúdiť**

1. ***Poznáte históriu vlastnej obce?***

Odpovede: **12 áno**

1. ***Ako by ste podporili identitu/jedinečnosť obce?***

Odpovede: **8 - zachovanie historických objektov** (zvonica, pamätná izba, pomník padlých hrdinov, železničná stanica, cintoríny); **6 - zachovanie rekreačnej zóny**;  **5 - zachovanie tradičných a krajových druhov ovocných drevín, sadov**

1. ***Čo pokladáte v obci za najcennejšie?***

Odpovede: **10 ticho, pokoj, 8 možnosť samozásobovania, 7 možnosť sebarealizácie sa (dielňa, záhrada) a 5 kvalitné prostredie**

1. ***Ktoré miesta vo Vašej obci pokladáte za najkrajšie?***

Odpovede: **11 rybník a 3 výhľad z Karačky**

1. ***Čo by podľa Vás prilákalo viac turistov do obce?***

Odpovede: **5 kultúrne podujatia, 5 cyklotrasa, 4 propagácia a informácie, 3 rybník**

**Dotazník „Určenie priorít združenia pre najbližšie obdobie“**

V období príprav materiálov na ustanovujúcu schôdzu OZ Labuť sme urobili malý prieskum verejnej mienky ohľadom cieľov združenia. Napriek tomu sme sa rozhodli pripraviť dotazník aj pre účastníkov Ustanovujúcej schôdze. Predpokladali sme, že tí, čo prídu na túto schôdzu, budú mať záujem stať sa aj členmi združenia. Bolo pre nás dôležité zistiť, aké sú ich očakávania, názory, či predstavy o činnosti združenia.

Spolu bolo vyplnených 20 dotazníkov. Z prieskumu vyplynulo, že prioritami združenia má byť história obce a ochrana životného prostredia. Zo spôsobov realizácie cieľov by uprednostnili hlavne besedy s osobnosťami a odborníkmi na rôzne témy, ďalej nasledujú výstavy a publikačná činnosť. Z prieskumu vyplynuli tieto výsledky:

1. **O ktorých cieľoch združenia si myslíte, že by sa im mala venovať najväčšia pozornosť? (zakrúžkujte max. 4 možnosti)**
2. história obce - dokumentovať spôsob života v obci, zber písomných materiálov a starých fotografií - **13**
3. ochrana životného prostredia (separovanie odpadov, kompostovanie) **13**
4. kultúrno-spoločenské podujatia spojené s tradíciami - **10**
5. vidiecka turistika - **9**
6. vzdelávanie a výchova detí a mládeže – **5**
7. podpora športových činností – **5**
8. **Aký spôsob realizácie jednotlivých cieľov združenia by ste uprednostnili?**

 **(zakrúžkujte max. 3 možnosti)**

 **I.** besedy s osobnosťami **- 12
 II.** publikačná činnosť – informačné materiály, publikácia, letáky **- 10**

 **III.** výstavy **- 10
 IV.** prednášky **- 7
 V.** tvorivé dielne - **7**

**Oblasť životného prostredia a rozvoj vidieka**

1. **V akej oblasti by ste ako vidiecky obyvateľ chceli zlepšiť svoju informovanosť?
I.** spracovanie odpadov (separovanie, recyklácia odpadov) **- 11
II.** záhradníctvo (starostlivosť o ovocné stromy, vinohrad a iné dreviny) - **11**  **III.** informácie o vidieckej turistike - **8**

**IV.** podpora malého podnikania **- 8**

**V.** alternatívne zdroje energie **- 5**

**VI**. kompostovanie - **4**

1. **Akú formu poskytovania informácií by ste uprednostnili?**
**I.** tlačená forma – publikácia, brožúra **- 12
II.** exkurzia **- 11
III.** internetová stránka **– 10**

**IV.** prednáška - **9**